Ο **Ρομπέρ Λεφέβρ** (γαλλικά: Robert Lefèvre), 1755- 1830, ήταν Γάλλος νεοκλασικός ζωγράφος προσωπογραφιών και ιστορικών και θρησκευτικών συνθέσεων.

Επηρεάστηκε έντονα από τον Ζακ-Λουί Νταβίντ και ήταν ανταγωνιστής του Αντουάν-Ζαν Γκρο και του Φρανσουά Ζεράρ. Υπήρξε διαδοχικά ο προσωπογράφος του Λουδοβίκου ΙΣΤ΄, του Ναπολέοντα και των Βουρβόνων της Παλινόρθωσης.

Βιογραφικά στοιχεία
-------------------

Ο Ρομπέρ Λεφέβρ γεννήθηκε στις 24 Σεπτεμβρίου 1755 στο Μπαγιέ της Νορμανδίας. Ο πατέρας του, που δεν ήθελε να τον δει να ακολουθεί καλλιτεχνική καριέρα καθώς από νωρίς ο νεαρός Λεφέβρ είχε δείξει σημάδια του ταλέντου του, τον τοποθέτησε υπάλληλο σε έναν εισαγγελέα στην Καέν, από όπου έκανε το πρώτο ταξίδι, με τα πόδια, στο Παρίσι για να δει τους πίνακες διάσημων ζωγράφων.

Επιστρέφοντας στην Καέν, εγκατέλειψε το επάγγελμά του και έζησε ζωγραφίζοντας πορτρέτα και επιγραφές καταστημάτων. Έγινε αρκετά γνωστός στην περιοχή του, ώστε δημιούργησε μια σειρά διακοσμητικών πινάκων σε αρχοντικά και κάστρα.

Το 1784, πραγματοποίησε το δεύτερο ταξίδι του στο Παρίσι και μπήκε μαθητευόμενος στο εργαστήριο που μόλις είχε ανοίξει ο Ζαν-Μπατίστ Ρενιώ και μελέτησε σε βάθος τη ζωγραφική του Ζακ-Λουί Νταβίντ. 

Το 1791 εξέθεσε για πρώτη φορά στο Σαλόν του Παρισιού. Το έργο του *Κυρία με μαύρο βελούδο* τον έκανε ευρύτερα γνωστό. Το 1805, ο Λεφέβρ ζωγράφισε το πορτρέτο της αυτοκράτειρας Ιωσηφίνας, το οποίο μαζί με ένα δικό του, ο Ναπολέων χάρισε στην πόλη του Άαχεν το 1807, όπου βρίσκονται σήμερα στο δημαρχείο της πόλης και διακοσμούν την είσοδο.

Φιλοτέχνησε και άλλα πορτρέτα, του Ναπολέοντα, της Ιωσηφίνας, της μητέρας του αυτοκράτορα Λετίτσια Μπουοναπάρτε, του ζωγράφου Πιέρ-Ναρσίς Γκερέν, και του πάπα Πίου Ζ' που τον καθιέρωσαν ως προσωπογράφο. Η φήμη του επισφραγίστηκε από το πορτρέτο του της νέας συζύγου του Ναπολέοντα, Μαρίας- Λουίζας.

Κατά την Παλινόρθωση των Βουρβόνων, ο Ρομπέρ Λεφέβρ ζωγράφισε ένα πορτρέτο του Λουδοβίκου ΙΗ΄ και τιμήθηκε με τον σταυρό της Λεγεώνας της Τιμής και τον τίτλο του Πρώτου Ζωγράφου του Βασιλιά, τον οποίο έπαψε να κατέχει μετά την Ιουλιανή Επανάσταση. Ζωγράφισε μεγάλο αριθμό πορτρέτων και ιστορικών πινάκων. Ο τελευταίος του πίνακας ήταν *Η Αποθέωση του Αγίου Λουδοβίκου* για τον Καθεδρικό Ναό της Λα Ροσέλ.

Ενώ δούλευε σ' αυτόν τον τελευταίο πίνακα, έλαβε χώρα η Ιουλιανή επανάσταση του 1830, γεγονός που έμελλε να του στερήσει την υποστήριξη και τις επίσημες θέσεις του. Άρρωστος, καταθλιπτικός και απελπισμένος, αυτοκτόνησε κόβοντας το λαιμό του στο σπίτι του τη νύχτα της 2/3 Οκτωβρίου 1830 σε ηλικία 75 ετών. Ενταφιάστηκε στο κοιμητήριο του Περ-Λασαίζ, στο Παρίσι.

Επιλογή έργων
-------------

* Ο Ναπολέων με ενδυμασία στέψης, 1807*Ο Ναπολέων με ενδυμασία στέψης*, 1807
* Πορτρέτο της Ιωσηφίνας, περ. 1805Πορτρέτο της Ιωσηφίνας, περ. 1805
* Πορτρέτο της δεύτερης συζύγου του Ναπολέοντα, Μαρίας- Λουίζας.Πορτρέτο της δεύτερης συζύγου του Ναπολέοντα, Μαρίας- Λουίζας.
* Ο Λουδοβίκος ΙΗ΄ με ενδυμασία στέψης, 1822*Ο Λουδοβίκος ΙΗ΄ με ενδυμασία στέψης*, 1822
* Μητέρα και γιος, Μουσείο Καλών Τεχνών της Μασσαλίας*Μητέρα και γιος*, Μουσείο Καλών Τεχνών της Μασσαλίας
* Η Πωλίν ως Δάφνη διαφεύγουσα από τον Απόλλωνα, περ. 1810*Η Πωλίν ως Δάφνη διαφεύγουσα από τον Απόλλωνα*, περ. 1810
* Ελιζαμπέτα Αλεξάντροβνα Στρογκάνωφ, δεκαετία του 1800, ΕρμιτάζΕλιζαμπέτα Αλεξάντροβνα Στρογκάνωφ, δεκαετία του 1800, Ερμιτάζ
* Ζυλί και Ντεζιρέ Κλαρί, 1810Ζυλί και Ντεζιρέ Κλαρί, 1810

Παραπομπές
----------

1. 1 2  Εθνική Βιβλιοθήκη της Γαλλίας: (Γαλλικά) *καθιερωμένοι όροι της Εθνικής Βιβλιοθήκης της Γαλλίας*. data.bnf.fr/ark:/12148/cb148006164. Ανακτήθηκε στις 10  Οκτωβρίου 2015.
2. 1 2  «Robert Jacques François Faust Lefèvre». (Ολλανδικά) *RKDartists*. 49044.
3. 1 2  «Robert Jacques François Faust Lefèvre». (Αγγλικά) *Benezit Dictionary of Artists*. Oxford University Press. 2006. B00106663. ISBN-13 978-0-19-977378-7.
4. ↑  gallica.bnf.fr/ark:/12148/bpt6k56744623/f147.
5. ↑  Jules Moiroux: «Le cimetière du Père-Lachaise». (Γαλλικά) *Le cimetière du Père-Lachaise*. Παρίσι. 1908. σελ. 299.
6. ↑  *artist list of the National Museum of Sweden*. 12  Φεβρουαρίου 2016. kulturnav.org/9f099b8e-a0e8-42ea-88e2-56b5c16d932d. Ανακτήθηκε στις 25  Φεβρουαρίου 2016.
7. ↑  *Gaston Lavalley*. gallica.bnf.fr/ark:/12148/bpt6k56744623/f122.
8. ↑ . «boowiki.info/art/peintres-francais-du-xviiie-siecle/robert-lefevre».
9. ↑ . «fr-academic.com/dic.nsf/Robert Lefèvre».
10. ↑ . «napoleon.org/histoire-des-2-empires/biographies/lefevre-robert-jacques-francois-faust-dit-parfois-robert-lefevre-1755-1830-peintre-de-portraits/».
11. ↑ . «napoleon.org/en/history-of-the-two-empires/close-up/a-close-up-on-robert-lefevre-1755-1830-portrait-painter/».
12. ↑ . «france-pittoresque.com/robert lefèvre».

Εξωτερικοί σύνδεσμοι
--------------------

* Πολυμέσα σχετικά με το θέμα  Robert Lefèvre στο Wikimedia Commons

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 76580341
* **Europeana**: agent/base/55357
* LCCN: nr2001033456
* ISNI: 0000 0000 6659 1078
* GND: 117614815
* SUDOC: 132227762
* BNF: cb148006164 (data)
* ULAN: 500032881
* The Léonore id LH//1550/53 is not valid.
* BNE: XX1518899
* KulturNav: id
* RKD: 49044

 |

 |

|  |  |
| --- | --- |
| 

|  |
| --- |
| * Πύλη:Βιογραφίες
* Πύλη:Τέχνη
* Πύλη:Ζωγραφική
 |

 |